Diari Oficial de la Generalitat Valenciana


Sumari del DOGV 6921, del 12-12-2012 (2012/11220)

RESOLUCIÓ de 28 de novembre de 2012, del director general d'Universitat, Estudis Superiors i Ciència, per la qual es modifiquen els annexos I i II de la Resolució de 19 de novembre de 2012, de la Direcció General d'Universitat, Estudis Superiors i Ciència, per la qual s'adjudiquen les ajudes complementàries de les beques destinades a la mobilitat d'estudiants, Programa Erasmus, per al curs 2011-2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6921

Data del DOGV
:   12-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11143


Data del document
:   28-11-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de novembre de 2012, del director general d'Universitat, Estudis Superiors i Ciència, per la qual es modifiquen els annexos I i II de la Resolució de 19 de novembre de 2012, de la Direcció General d'Universitat, Estudis Superiors i Ciència, per la qual s'adjudiquen les ajudes complementàries de les beques destinades a la mobilitat d'estudiants, Programa Erasmus, per al curs 2011-2012. [2012/11189]
Per l'Orde 13/2012, de 4 d'abril, de la Conselleria d'Educació, Formació i Ocupació (DOCV 6760, 24.04.2012), s'aprovaren les bases reguladores de la convocatòria per a complementar les beques a la mobilitat d'estudiants, Programa Erasmus, per al curs 2011-2012.
L'Orde 13/2012 establix que podran gaudir d'estes ajudes els que siguen beneficiaris d'una beca Erasmus durant el curs acadèmic 2011-2012.
En els annexos I i II de la Resolució de 19 de novembre de 2012, de la Direcció General d'Universitat, Estudis Superiors i Ciència, per la qual s'adjudiquen les ajudes complementàries de les beques destinades a la mobilitat d'estudiants, Programa Erasmus, per al curs 2011-2012 (DOCV 6911, 27.11.2012) s'han publicat, per error, les relacions d'alumnes que van obtindre beca del Programa Erasmus, corresponents a la Universitat Catòlica de València Sant Vicent Màrtir, del curs 2010-2011.
Correspon per tant de modificar estos annexes I i II pel que fa a la Universitat Catòlica de València Sant Vicent Màrtir. Per això, resolc:
Modificar els annexos I i II de la Resolució de 19 de novembre de 2012, de la Direcció General d'Universitat, Estudis Superiors i Ciència, per la qual s'adjudiquen les ajudes complementàries de les beques destinades a la mobilitat d'estudiants, Programa Erasmus, per al curs 2011-2012, pel que afecta les relacions d'alumnes de la Universitat Catòlica de València Sant Vicent Màrtir i que se substituïxen per les que es publiquen com a annexos I i II de la present resolució.
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
a) El recurs de reposició s'haurà d'interposar davant el conseller d'Educació, Formació i Ocupació en el termini d'un mes comptador des de l'endemà de la seua publicació en el Diari Oficial de la Comunitat Valenciana.
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la seua publicació en el Diari Oficial de la Comunitat Valenciana.
València, 28 de novembre de 2012.- El director general d'Universitat, Estudis Superiors i Ciència: José Miguel Saval Pérez.